Brand woed teen berghange naby Kampsbaai(Foto: Twitter) Brandbestryders spook sedert Donderdagmiddag om ’n veldbrand teen die berghange naby Kampsbaai te blus. Jermaine Carelse, woordvoerder van die brand-en-reddingsdienste in Kaapstad, sê brandbestryders is omstreeks 14:41 na die hange tussen Bakoven en Kampsbaai bokant Victoriaweg ontbied waar ’n veldbrand uitgebreek het. Altesaam 45 brandbestryders, agt brandbestrydingstoestelle, twee helikopters en ’n vliegtuig is teen laatmiddag ingespan om die vlamme te blus. Geen eiendom is in dié stadium in gevaar nie, sê Carelse.